《赋云山阁呈贰车》
宋代·刘黻

万山列屏障，来往一溪云。
倚槛古今异，望阙南北分。
地清梅是主，天阔鹭成群。
唐相经行处，勋名更属君。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。